**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** ร่างกฎกระทรวงว่าด้วยการขอรับใบแทน และการออกใบแทนใบสำคัญการขึ้นทะเบียนอาหารสัตว์ควบคุมเฉพาะ พ.ศ. ....**สารัตถะ :** กษ. เสนอ ครม. พิจารณาอนุมัติหลักการร่างกฎกระทรวงว่าด้วยการขอรับใบแทน และการออกใบแทนใบสำคัญการขึ้นทะเบียนอาหารสัตว์ควบคุมเฉพาะ พ.ศ. .... ซึ่งมีสาระสำคัญเป็นการกำหนดหลักเกณฑ์ วิธีการ และเงื่อนไขในการขอรับใบแทน และการออกใบแทนใบสำคัญขึ้นทะเบียนอาหารสัตว์ควบคุมเฉพาะตาม พ.ร.บ. ควบคุมคุณภาพอาหารสัตว์ พ.ศ. 2558โดยมีรายละเอียดสรุปได้ ดังนี้1. กษ. เสนอว่า พ.ร.บ. ควบคุมคุณภาพอาหารสัตว์ พ.ศ. 2558 ซึ่งมีผลใช้บังคับเมื่อวันที่ 6 มี.ค. 2558 โดยมาตรา 41 วรรคสอง แห่ง พ.ร.บ. ดังกล่าวได้บัญญัติให้การขอรับใบแทน และการออกใบแทนใบสำคัญการขึ้นทะเบียนอาหารสัตว์ควบคุมเฉพาะต้องเป็นไปตามหลักเกณฑ์ วิธีการ และเงื่อนไขที่กำหนดในกฎกระทรวง ดังนั้น เพื่อให้เป็นตามบทบัญญัติดังกล่าว จึงได้เสนอร่างกฎกระทรวงดังกล่าว มาเพื่อดำเนินการ2. กำหนดหลักเกณฑ์ และวิธีการการขอรับใบแทนใบสำคัญการขึ้นทะเบียนอาหารสัตว์ควบคุมเฉพาะ และกำหนดแบบคำขอ และใบแทนสำคัญการขึ้นทะเบียนอาหารสัตว์ควบคุมเฉพาะ3. กำหนดสถานที่ในการยื่นคำขอรับใบแทนใบสำคัญการขึ้นทะเบียนอาหารสัตว์ควบคุมเฉพาะ4. กำหนดบทเฉพาะกาลให้คำขอที่ได้ยื่นไว้แล้วก่อนวันที่กฎกระทรวงนี้ใช้บังคับให้ถือว่าเป็นคำขอที่ได้ยื่นตามกฎกระทรวงนี้โดยอนุโลม ทั้งนี้ ผู้อนุญาตอาจขอให้ผู้ยื่นคำขอส่งหลักฐานเพิ่มเติมได้ตามที่เห็นสมควร**มติ ครม. :** อนุมัติหลักการร่างกฎกระทรวงดังกล่าว ตามที่ กษ. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : กษ. (ปศ.)**ประโยชน์ที่ได้รับ :** เพื่อให้การบังคับใช้กฎหมายมีประสิทธิภาพต่อไป**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** รายงานผลการเดินทางไปร่วมการประชุมหารือเรื่องแนวทางการดำเนินความร่วมมือด้านการเกษตรและประมงภายใต้บันทึกความเข้าใจ (MOU) ระหว่างไทย - ฟิจิ ณ สาธารณรัฐฟิจิ**สารัตถะ :** กษ. เสนอ ครม. รับทราบผลการประชุมหารือเรื่องแนวทางการดำเนินความร่วมมือด้านการเกษตรและประมงภายใต้บันทึกความเข้าใจ (MOU) ระหว่างไทย - ฟิจิ ณ สาธารณรัฐฟิจิ ระหว่างวันที่ 13 – 17 ก.พ. 2559โดยมีรายละเอียดสรุปได้ ดังนี้1. การเดินทางไปเยือนสาธารณรัฐฟิจิของรัฐมนตรีว่าการกระทรวงเกษตรและสหกรณ์ในครั้งนี้เป็นไปตามคำเชิญของนายไอเนีย เซรูอิราตูรัฐมนตรีว่าการกระทรวงเกษตร การพัฒนาชนบทและทะเล และการจัดการภัยพิบัติแห่งชาติฟิจิ เพื่อเข้าหารือความร่วมมือตามบันทึกความเข้าใจว่าด้วยความร่วมมือด้านการเกษตร และหารือบันทึกความเข้าใจว่าด้วยความร่วมมือด้านประมง กับนายโอเซีย ไนกามู รัฐมนตรีว่าการกระทรวงประมงและป่าไม้ ฟิจิ ที่ได้ลงนามเมื่อวันที่ ๑๔ ธ.ค. ๒๕๕๘ ณ กรุงเทพฯ๒. **การเข้าหารือกับรัฐมนตรีว่าการกระทรวงเกษตร การพัฒนาชนบทและทะเล และการจัดการภัยพิบัติแห่งชาติฟิจิ** (นายไอเนีย เซรูอิราตู) รัฐมนตรีว่าการกระทรวงเกษตรฯ ฟิจิ ในวันจันทร์ที่ ๑๕ ก.พ. ๒๕๕๙ โดยได้มีการแลกเปลี่ยนรายชื่อคณะทำงานด้านการเกษตรระหว่างกัน โดยฝ่ายไทยมอบหมายให้รองปลัดกระทรวงเกษตรและสหกรณ์เป็นหัวหน้าคณะทำงานเพื่อขับเคลื่อนการดำเนินงานแลกเปลี่ยนความรู้ทางวิชาการ อำนวยความสะดวกด้านการค้าและการลงทุนภายใต้กรอบความร่วมมือดังกล่าว และแสดงความพร้อมในการเป็นเจ้าภาพจัดการประชุมคณะทำงานฯ ครั้งแรกในช่วงเดือน เม.ย. ๒๕๕๙นอกจากนี้ ไทยและฟิจิได้เห็นชอบร่วมกันที่จะดำเนินความร่วมมือด้านการเกษตร ๓ เรื่องหลัก ได้แก่ ๑) ความร่วมมือด้านวิชาการการพัฒนามะพร้าว ๒) การเป็นฐานการกระจายสินค้าเกษตรของกันและกันไปยังประเทศที่สาม และ ๓) การสนับสนุนซึ่งกันและกันในเวทีองค์กรระหว่างประเทศที่เกี่ยวข้องกับการเกษตร การค้า และมาตรฐานสินค้าเกษตรและอาหาร๓. **การเข้าหารือกับรัฐมนตรีว่าการกระทรวงประมงและป่าไม้ ฟิจิ** รัฐมนตรีว่าการกระทรวงเกษตรฯ ได้ถือโอกาสในการเยือนครั้งนี้ เข้าหารือกับนายโอเซีย ไนกามู รัฐมนตรีว่าการกระทรวงประมงและป่าไม้ ฟิจิ ในวันอังคารที่ ๑๖ ก.พ. ๒๕๕๙ พร้อมทั้งได้มีการแลกเปลี่ยนรายชื่อคณะทำงานด้านประมงระหว่างกัน และแสดงความพร้อมในการเป็นเจ้าภาพจัดการประชุมคณะทำงานฯ ครั้งแรกในช่วงเดือน เม.ย. ๒๕๕๙ นอกจากนี้ รัฐมนตรีว่าการกระทรวงเกษตรฯ ได้ขอความอนุเคราะห์ฟิจิในเรื่องการอำนวยความสะดวกในการออกเอกสารใบรับรองการจับสัตว์น้ำหรือเอกสารประกอบการขนถ่ายสัตว์น้ำเพื่อให้สามารถตรวจสอบย้อนกลับได้ว่านำมาจากการประมงที่ไม่ผิดกฎหมาย และการขยายความร่วมมือด้านการทำประมงและพัฒนาอุตสาหกรรมประมงร่วมกัน รวมถึงแลกเปลี่ยนประสบการณ์แนวทางการแก้ไขปัญหาประมงผิดกฎหมายระหว่างกัน๔. **การหารือกับภาคเอกชนและหน่วยงานของรัฐต่างๆ** ประกอบด้วย ๑) บริษัท ฟู้ดส์ แปซิฟิก จำกัด ๒) ตลาดสินค้าเกษตรแห่งฟิจิ ๓) หน่วยพัฒนาผลิตภัณฑ์ กองวิจัย สังกัดกระทรวงเกษตรฟิจิ ๔) การเยี่ยมชมไร่นาสวนผสม ๕) บริษัท โซแลนเดอร์ จำกัด ๖) บริษัท โกลเด้น โอเชีย ฟิช จำกัด และ ๗) บริษัท ไคมิง อะโกร โพรเซสซิ่ง จำกัด 5. นายโจเซเอีย โวเรเก ไบนีมารามา นายกรัฐมนตรี สาธารณรัฐฟิจิได้เชิญรัฐมนตรีว่าการกระทรวงเกษตรฯ ของไทยเข้าหารือ ณ สำนักงานนายกรัฐมนตรี ในวันอังคารที่ ๑๖ ก.พ. ๒๕๕๙ โดยนายกรัฐมนตรีฟิจิได้กล่าวชื่นชมความสำเร็จของทั้งสองประเทศในการลงนามบันทึกความเข้าใจด้านการเกษตรและบันทึกความเข้าใจด้านประมงและเห็นว่าการลงนามทั้งสองฉบับจะเป็นเครื่องมือที่สำคัญในการผลักดันความร่วมมือในด้านการเกษตรและด้านประมงของไทยและฟิจิให้เกิดผลเป็นรูปธรรมและยั่งยืนทั้งด้านวิชาการและการค้าการลงทุนที่ทั้งสองประเทศให้ความสนใจ6. การหารือกันในครั้งนี้ เป็นการเริ่มต้นความร่วมมือด้านการเกษตรและประมงระหว่างกันอย่างเป็นรูปธรรมตามบันทึกความเข้าใจที่ทั้งสองประเทศได้ลงนามโดยเบื้องต้น ประเทศไทยเสนอตัวเป็นเจ้าภาพจัดการประชุมคณะทำงานครั้งแรกในช่วงเดือน เม.ย. 2559 เพื่อผลักดันให้โครงการต่างๆ ประสบความสำเร็จต่อไป7. การเดินทางไปประชุมกับภาคเอกชนต่างๆ ของฟิจิ ทำให้มองเห็นโอกาสในการลงทุนของภาคเอกชนไทย เนื่องจากฟิจิเป็นประเทศที่มีทรัพยากรธรรมชาติที่อุดมสมบูรณ์และเป็นศูนย์กลางของประเทศหมู่เกาะ แม้ว่าจะยังขาดเทคโนโลยีในการแปรรูปสินค้าและเครื่องมือเครื่องจักรในการเกษตร จึงเป็นโอกาสอันดีของภาคเอกชนไทยที่จะเข้าไปลงทุนในอุตสาหกรรมที่ฟิจิที่ยังขาด เพื่อเสริมสร้างการค้าการลงทุนระหว่างกันต่อไปในอนาคต**มติ ครม. :** รับทราบตามที่ กษ. เสนอ | **หน่วยงานที่รับผิดชอบ** : กษ. (สกต.)**ประโยชน์ที่ได้รับ :** เพื่อเสริมสร้างการค้าการลงทุนระหว่างกันต่อไปในอนาคต**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อทราบจร (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เจ้าของเรื่อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** แต่งตั้งและกำหนดอัตราเงินเดือนของผู้ว่าการการยางแห่งประเทศไทย**สารัตถะ :** กษ. เสนอ ครม. พิจารณาให้ความเห็นชอบแต่งตั้งนายธีธัช สุขสะอาด เป็นผู้ว่าการการยางแห่งประเทศไทย โดยได้รับค่าตอบแทน สิทธิประโยชน์ ตามสัญญาจ้างผู้บริหารในตำแหน่งผู้ว่าการการยางแห่งประเทศไทย เพื่อให้เป็นไปตามมาตรา 26 แห่งพระราชบัญญัติการยางแห่งประเทศไทย พ.ศ. 2558โดยมีรายละเอียดสรุปได้ ดังนี้1. พ.ร.บ. การยางแห่งประเทศไทย พ.ศ. 2558 ได้ประกาศในราชกิจจานุเบกษาเมื่อวันที่ 14 ก.ค. พ.ศ. 2558 และมีผลใช้บังคับตั้งแต่วันที่ 15 ก.ค. 2558 จัดตั้งการยางแห่งประเทศไทย รัฐวิสาหกิจในสังกัด กษ. และกำหนดให้คณะกรรมการเป็นผู้แต่งตั้งและกำหนดอัตราเงินเดือนของผู้ว่าการ โดยความเห็นชอบของ ครม.2. การยางแห่งประเทศไทย กษ. ได้พิจารณาแต่งตั้งและกำหนดอัตราเงินเดือนของผู้ว่าการการยางแห่งประเทศไทย ตามมาตรา 26 แห่งพระราชบัญญัติการยางแห่งประเทศไทย และพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 ซึ่งเป็นไปตามขั้นตอนและกฎหมายที่เกี่ยวข้องดังนี้ 2.1 การยางแห่งประเทศไทย เป็นรัฐวิสาหกิจที่มีคุณสมบัติตรงกับมาตรา 4 (1) แห่งพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 บัญญัติว่า “องค์การของรัฐบาลตามกฎหมายว่าด้วยการจัดตั้งองค์การของรัฐบาล หรือกิจการของรัฐตามกฎหมายที่จัดตั้งกิจการนั้น และหมายความรวมถึงหน่วยงานธุรกิจที่รัฐเป็นเจ้าของแต่ไม่รวมถึงองค์การหรือกิจการ ที่มีวัตถุประสงค์เฉพาะเพื่อสงเคราะห์หรือส่งเสริมการใดๆ ที่มิใช่ธุรกิจ” ดังนั้น การแต่งตั้งผู้ว่าการการยางแห่งประเทศไทย จะต้องดำเนินการตามวิธีการที่บัญญัติไว้ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 2.2 พระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518 มาตรา 8 จัตวา วรรค 7 บัญญัติให้ การกำหนดค่าจ้างหรือผลประโยชน์อื่น รวมทั้งเงื่อนไขการจ้างผู้บริหารให้เป็นตามที่คณะกรรมการของรัฐวิสาหกิจกำหนด โดยความเห็นชอบของ กค. 2.3 คณะกรรมการการยางแห่งประเทศไทย ในคราวประชุมครั้งที่ 5/2559 เมื่อวันที่ 24 ก.พ. 2559 มีมติเห็นชอบให้นายธีธัช สุขสะอาด เป็นผู้ว่าการการยางแห่งประเทศไทย 2.4 คณะกรรมการการยางแห่งประเทศไทย ในคราวประชุมครั้งที่ 6/2559 เมื่อวันที่ 4 มี.ค. 2559 มีมติเห็นชอบผลการเจรจาค่าตอบแทน สิทธิประโยชน์ และสัญญาจ้างผู้บริหารในตำแหน่งผู้ว่าการการยางแห่งประเทศไทยของนายธีธัช สุขสะอาด 2.5 กค. ให้ความเห็นชอบค่าตอบแทน สิทธิประโยชน์ และสัญญาจ้างผู้บริหารในตำแหน่งผู้ว่าการการยางแห่งประเทศไทยของนายธีธัช สุขสะอาด ตามพระราชบัญญัติคุณสมบัติมาตรฐานสำหรับกรรมการและพนักงานรัฐวิสาหกิจ พ.ศ. 2518**มติ ครม. :** เห็นชอบตามที่ กษ. เสนอ | **หน่วยงานที่รับผิดชอบ** : กษ. (กยท.)**ประโยชน์ที่ได้รับ :** เพื่อให้เป็นไปตามพระราชบัญญัติการยางแห่งประเทศไทย พ.ศ. 2558 และให้การดำเนินงานของ กยท. เป็นไปโดยเรียบร้อยมีประสิทธิภาพ**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** ความช่วยเหลือแบบให้เปล่า Non – Project Grant Aid (NPGA) จากรัฐบาลญี่ปุ่น**สารัตถะ :** กต. เสนอ ครม. พิจารณา ดังนี้ 1. ให้ความเห็นชอบร่าง Exchange of Notes (EN) , Agreed Minutes on Procedural Details (AM) และ Record of Discussions (RD) และหากก่อนการลงนามมีความจำเป็นต้องแก้ไขปรับปรุงร่างหนังสือดังกล่าวในส่วนที่ไม่ใช่เนื้อหาสาระสำคัญ ขอให้สามารถดำเนินการได้โดยไม่ต้องนำเสนอคณะรัฐมนตรีพิจารณาอีกครั้ง 2. อนุมัติให้อธิบดีกรมความร่วมมือระหว่างประเทศ กต. ลงนามในเอกสาร EN,AM และ RD 3. มอบหมายให้ กต. จัดทำหนังสือมอบอำนาจเต็ม (Full Powers) ให้แก่ อธิบดีกรมความร่วมมือระหว่างประเทศ กต. หรือผู้แทนสำหรับการลงนามในเอกสาร EN และ AM 4. มอบหมายให้กรมความร่วมมือระหว่างประเทศ กต. เป็นตัวแทนหน่วยงานราชการไทยได้รับอนุมัติ Non – Project Grant Aid (NPGA) ลงนามในเอกสารย่อยได้แก่ Agent Agreement (AA) และ Banking Arrangement (BA) ซึ่งเป็นเอกสารย่อยที่มีเนื้อหาเช่นเดียวกับที่คณะรัฐมนตรีได้เคยอนุมัติไว้เมื่อวันที่ 19 มิ.ย. 2555โดยมีรายละเอียดสรุปได้ ดังนี้1. เมื่อวันที่ 19 ธ.ค. 2557 สถานเอกอัครราชทูตญี่ปุ่นประจำประเทศไทยได้แจ้งว่ารัฐบาลญี่ปุ่นจะให้ NPGA แก่รัฐบาลไทย ในวงเงิน 1,000 ล้านเยน (ประมาณ 300 ล้านบาท) และต่อมาเมื่อวันที่ 23 ก.ค. 2558 ฝ่ายญี่ปุ่นแจ้งเพิ่มเติมว่าได้อนุมัติคำขอของส่วนราชการไทย จำนวน 15 คำขอ ของ 5 กระทรวง [(กษ.) (พม.) (คค.) (วท.) (สธ.)]มีรายละเอียดต่อไปนี้1.1 Provision of Japanese SME’s Products (การจัดหาวัสดุอุปกรณ์และเครื่องจักรกลที่ใช้เทคโนโลยีจากการผลิตโดยวิสาหกิจขนาดกลางและขนาดย่อมของญี่ปุ่นที่มีประสิทธิภาพเฉพาะตัวและใช้งานง่าย) วงเงิน 500 ล้านเยน จำนวน 14 คำขอของ 4 กระทรวง (กษ. พม. คค. และ สธ.)1.2 Provision of Japanese Next – Generation Vehicle (การจัดหารถยนต์รุ่นอนาคต) วงเงิน 500 ล้านเยน จำนวน 1 คำขอ (วท.)ทั้งนี้ การให้ความช่วยเหลือดังกล่าวมีวัตถุประสงค์เพื่อส่งเสริมการพัฒนาเศรษฐกิจและสังคมของประเทศกำลังพัฒนา โดยจะจัดซื้อและส่งมอบอุปกรณ์ อาทิ เครื่องจักรกลอุตสาหกรรมและรถยนต์เป็นมิตรกับสิ่งแวดล้อมให้แก่หน่วยงานไทยที่จัดทำคำขอที่ได้รับอนุมัติจากญี่ปุ่น2. เมื่อวันที่ 20 ส.ค. 2558 สถานเอกอัครราชทูตญี่ปุ่นประจำประเทศไทยได้จัดส่งร่างข้อตกลงและเอกสารที่เกี่ยวข้องให้ฝ่ายไทยพิจารณาลงนาม ซึ่งร่างเอกสารความตกลงดังกล่าวประกอบด้วยร่าง EN ร่าง AM - ประเภท เป็นเอกสารความตกลงระหว่างรัฐบาลไทยและรัฐบาลญี่ปุ่นเกี่ยวกับการรับเงินช่วยเหลือจากรัฐบาลญี่ปุ่น- หมายเหตุ เงื่อนไข : รัฐบาลไทยจะต้องซื้อสินค้าตามประเภทที่กำหนดไว้โดยรัฐบาลญี่ปุ่นเท่านั้น และมีพันธกรณีที่รัฐบาลไทยต้องดำเนินการตามเงื่อนไขในการรับเงินช่วยเหลือและจัดซื้อสินค้า เช่น การเปิดบัญชีกับธนาคารญี่ปุ่นการยกเว้นภาษี การจัดทำรายงานเกี่ยวกับบัญชี เป็นต้นร่าง RD - ประเภท เป็นเอกสารบันทึกความเข้าใจของผู้แทนฝ่ายญี่ปุ่นและฝ่ายไทยเกี่ยวกับการดำเนินมาตรการที่จำเป็นของฝ่ายไทยเพื่อป้องกันการทุจริตในการดำเนินงานที่เกี่ยวข้องตามร่างข้างต้นร่าง AA- ประเภท เป็นสัญญาว่าจ้างระหว่างกรมความร่วมมือระหว่างประเทศ กต. กับ JICS- หมายเหตุ เป็นไปตามเงื่อนไขของการจัดซื้อจัดจ้างตามร่าง AMร่าง BA- ประเภท เป็นสัญญาระหว่างกรมความร่วมมือระหว่างประเทศ กต. กับ BTMU - หมายเหตุ เป็นการดำเนินการตามร่าง EN ที่กำหนดให้รัฐบาลไทยเปิดบัญชีกับรัฐบาลญี่ปุ่นหมายเหตุ 1. Japan International Cooperation System (JICS) 2. Bank of Tokyo – Mitsubishi UFJ (BTMU)3. โดยที่การดำเนินกิจกรรมต่าง ๆ เป็นการปฏิบัติงานร่วมกันระหว่างกรมความร่วมมือระหว่างประเทศ กต. และสถานเอกอัครราชทูตญี่ปุ่นประจำประเทศไทยโดยเป็นงบประมาณจากรัฐบาลญี่ปุ่น ซึ่ง BTMU จะทำหน้าที่โอนเงินดังกล่าวไปยังบัญชีของ JICS ซึ่งเป็นตัวแทนของรัฐบาลญี่ปุ่นที่จะดำเนินการจัดซื้อจัดหาเครื่องมือและอุปกรณ์ต่าง ๆ ให้แก่หน่วยงานไทยต่อไป โดยจะมีค่าธรรมเนียมการโอน (banking charge/commission) ให้แก่ธนาคาร BTMU ที่ไม่สามารถหักจากวงเงินความช่วยเหลือให้เปล่าได้ และรัฐบาลไทยจะต้องเป็นผู้รับผิดชอบค่าธรรมเนียมการโอนดังกล่าว ในวงเงิน 1/20% ของวงเงินช่วยเหลือทั้งหมด คือ 0.0005 x 1,000 ล้านเยน = 500,000 เยน หรือประมาณ 160,000 บาท ซึ่ง กต. ได้จัดเตรียมงบประมาณเพื่อการดังกล่าวไว้แล้วจากงบประมาณรายจ่ายประจำปี 2559 ของกรมความร่วมมือระหว่างประเทศ กต. หมวดงบดำเนินงาน รายการค่าใช้สอย (ค่าภาษีและค่าธรรมเนียม)4. กต. แจ้งว่า4.1 EN และ AM ก่อให้เกิดพันธกรณีภายใต้บังคับของกฎหมายระหว่างประเทศ และเข้าข่ายเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 แต่ไม่เข้าลักษณะเป็นหนังสือสัญญาตามมาตรา 23 วรรคสอง ที่จะต้องได้รับความเห็นชอบจากสภานิติบัญญัติแห่งชาติ4.2 RD เป็นเอกสารเกี่ยวกับการดำเนินมาตรการที่จำเป็นของฝ่ายไทยเพื่อป้องกันการทุจริตในการดำเนินงานที่เกี่ยวข้องตามร่าง EN และ AM ซึ่งมีนัยผูกพันในทางนโยบายต่อรัฐบาลไทย จึงเห็นควรเสนอต่อคณะรัฐมนตรีเพื่อพิจารณาให้ความเห็นชอบตามมาตรา 4 (7) ของพระราชกฤษฎีกาว่าด้วยการเสนอเรื่องและประชุมคณะรัฐมนตรี พ.ศ. 2548 4.3 ร่างเอกสาร AA เป็นสัญญาว่าจ้างระหว่างกรมความร่วมมือระหว่างประเทศกับ JICS เพื่อดำเนินการจัดซื้อจัดหาเครื่องมือและอุปกรณ์ต่าง ๆ ให้แก่หน่วยงานไทย และร่างเอกสาร BA เป็นสัญญาระหว่างกรมความร่วมมือระหว่างประเทศกับ BTMU จึงไม่เป็นสนธิสัญญาตามกฎหมายระหว่างประเทศและไม่เข้าลักษณะเป็นหนังสือสัญญาตามมาตรา 23 ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 25575. หน่วยงานที่ได้รับอนุมัติคำขอข้างต้นไม่มีข้อขัดข้องในสารัตถะและถ้อยคำของร่างเอกสารความตกลงทั้ง 5 ฉบับ รวมทั้งได้แจ้งยืนยันว่าสามารถปฏิบัติได้ตามพันธกรณีที่กำหนดไว้ในเอกสารความตกลงดังกล่าวข้างต้น โดยไม่ต้องออกกฎหมายอื่นใดอีกรวมทั้งสามารถดำเนินการตามร่าง EN ที่กำหนดให้รัฐบาลไทยอำนวยความสะดวกและสิทธิพิเศษแก่ความร่วมมือจากรัฐบาลญี่ปุ่นได้ เนื่องจากมีกฎหมายและระเบียบที่เกี่ยวข้องรับไว้แล้ว6. ข้อตกลงนี้จะเป็นกลไกสำคัญในการช่วยส่งเสริมความสัมพันธ์อันดีระหว่างมิตรประเทศทั้งสองในการดำเนินงานความร่วมมือทางวิชาการ และช่วยการยกระดับขีดความสามารถด้วยการแข่งขันของหน่วยงานไทยเพื่อส่งเสริมการพัฒนาเศรษฐกิจและสังคมของประเทศ รวมทั้งการใช้เทคโนโลยีที่เป็นมิตรต่อสิ่งแวดล้อมที่จะก่อให้เกิดการพัฒนาอย่างยั่งยืน7. ฝ่ายญี่ปุ่นแจ้งว่าหากทั้งสองฝ่ายไม่สามารถลงนามได้ภายในสัปดาห์ที่สามของเดือนมีนาคม 2559 (สิ้นปีงบประมาณญี่ปุ่น 2558 ) รัฐบาลญี่ปุ่นจำเป็นต้องยกเลิกความช่วยเหลือแบบให้เปล่าดังกล่าวแก่รัฐบาลไทย และโอนเงินงบประมาณคืนคลังญี่ปุ่นต่อไป กต. จึงขอเสนอคณะรัฐมนตรี**มติ. ครม. :** เห็นชอบและอนุมัติตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** เพื่อส่งเสริมการพัฒนาเศรษฐกิจและสังคมของประเทศกำลังพัฒนาให้ดีขึ้น**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณา (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** แนวทางการดำเนินการบูรณาการฐานข้อมูลประชาชนและการบริการภาครัฐ**สารัตถะ :** มท. เสนอ ครม. พิจารณา ดังนี้ 1. ให้ทุกส่วนราชการ หน่วยงานของรัฐ ดำเนินการตามแนวทางการบูรณาการฐานข้อมูลประชาชนและการบริการภาครัฐ 4 ข้อ ประกอบด้วย1.1 ให้สำนักทะเบียนกลาง กรมการปกครอง เป็นหน่วยงานกลางในการเชื่อมโยงฐานข้อมูลประชาชนของส่วนราชการ (Population Information Linkage Center) และทำหน้าที่เป็นผู้ให้บริการข้อมูล (Gate Way) ตามที่ส่วนราชการร้องขอ1.2 ให้ส่วนราชการ หน่วยงานของรัฐ จัดทำฐานข้อมูลประชาชนของตนเองตามอำนาจหน้าที่ โดยใช้เลขประจำตัวประชาชน 13 หลัก เป็นดัชนีในการจัดเก็บข้อมูลและมีหน้าที่ปรับปรุงฐานข้อมูลให้ครบถ้วน ถูกต้อง เป็นปัจจุบัน1.3 ให้ส่วนราชการ หน่วยงานของรัฐ ที่มีฐานข้อมูลประชาชนเชื่อมโยงระบบคอมพิวเตอร์กับสำนักทะเบียนกลาง กรมการปกครอง และจัดทำระบบให้บริการตรวจสอบข้อมูล (Services) เพื่อรองรับการอ่านข้อมูลของประชาชน (Read Only) จากระบบคอมพิวเตอร์ของสำนักทะเบียนกลาง กรมการปกครอง1.4 ให้ส่วนราชการและรัฐวิสาหกิจที่มีหน้าที่ให้บริการประชาชนปรับปรุงระบบการบริการประชาชนเพื่อรองรับการใช้บัตรประจำตัวประชาชนแบบเอนกประสงค์ (Smart Card) และเชื่อมโยงระบบคอมพิวเตอร์กับระบบคอมพิวเตอร์ของสำนักทะเบียนกลาง กรมการปกครอง เพื่อเรียกใช้ข้อมูลในการให้บริการประชาชนจากระบบฐานข้อมูลประชาชนของหน่วยงานต่างๆ ผ่านระบบคอมพิวเตอร์ ของสำนักทะเบียนกลาง กรมการปกครอง ทดแทนการใช้สำเนาเอกสาร 2. เรื่องภาระค่าใช้จ่ายตามแนวทางดังกล่าวที่จะเกิดขึ้นในปีงบประมาณ พ.ศ. 2559 หรือปีงบประมาณ พ.ศ. 2560 ให้หน่วยงานของรัฐที่เกี่ยวข้องพิจารณาปรับแผนการปฏิบัติงานและแผนการใช้จ่ายงบประมาณไปดำเนินการ สำหรับค่าใช้จ่ายที่เกิดขึ้นในปีงบประมาณต่อๆ ไป ให้หน่วยงานที่เกี่ยวข้องจัดทำแผนการปฏิบัติงานและแผนการใช้จ่ายงบประมาณ เพื่อจัดทำงบประมาณรายจ่ายประจำปีตามความจำเป็นและเหมาะสม 3. ให้ทุกส่วนราชการ หน่วยงานของรัฐ ดำเนินการปรับปรุงระเบียบ กฎหมายที่เกี่ยวข้องให้รองรับการดำเนินการเชื่อมโยงและแลกเปลี่ยนข้อมูลในการบูรณาการฐานข้อมูลประชาชนและการบริการภาครัฐ เพื่อช่วยเหลือประชาชนให้เกิดความมั่นคงและยั่งยืนโดยมีรายละเอียดสรุปได้ ดังนี้1. มท. รายงานว่า นายกรัฐมนตรีได้มอบหมายในคราวประชุมคณะกรรมการนโยบายและบริหารจัดการข้าว (นบข.) ครั้งที่ 1/2558 เมื่อวันที่ 2 ก.พ. 2558 ที่อำเภอพิมาย จังหวัดนครราชสีมา ให้ มท. เป็นเจ้าภาพหลักร่วมกับ กษ. พณ. และกระทรวงที่เกี่ยวข้อง ตั้งคณะทำงานจัดทำฐานข้อมูลประชาชน โดยให้แยกประเภทและใส่ฐานข้อมูลให้ครบถ้วน อาทิ รายได้ อาชีพ ทำการเกษตรประเภทไหน จำนวนพื้นที่ สถานะบุคคลอ้างอิงด้วยหมายเลขบัตรประจำตัวประชาชน 13 หลัก ติดแถบสีที่บัตรประจำตัวประชาชนให้รู้ว่าอยู่ประเภทใด เพื่อง่ายต่อการให้ความช่วยเหลือให้ตรงตามกลุ่มเป้าหมาย ประชาชนได้รับประโยชน์โดยตรง2. มติคณะกรรมการรัฐมนตรีด้านเศรษฐกิจในคราวประชุมครั้งที่ 4/2558 เมื่อวันที่ 30 มี.ค. 2558 มีมติมอบให้ มท. เป็นผู้รับผิดชอบหลักร่วมกับหน่วยงานที่เกี่ยวข้อง เช่น กษ. กค. พณ. พม. ทก. สธ. ดำเนินการจัดทำทะเบียนประชาชนโดยเชื่อมโยงกับข้อมูลทะเบียนราษฎรให้แล้วเสร็จภายใน 3 เดือน3. นายกรัฐมนตรีเชิญหน่วยงานที่เกี่ยวข้องชี้แจงการบูรณาการฐานข้อมูลตามข้อสั่งการของนายกรัฐมนตรีเมื่อวันพฤหัสบดีที่ 30 เม.ย. 2558 ณ ตึกไทยคู่ฟ้า ทำเนียบรัฐบาล ซึ่งนายกรัฐมนตรีได้มีนโยบายการจัดทำฐานข้อมูลของผู้มีรายได้น้อยเพื่อให้ความช่วยเหลือประชาชนได้โดยตรง4. นายกรัฐมนตรีได้มีคำสั่งสำนักนายกรัฐมนตรีแต่งตั้งคณะกรรมการรวม 5 คณะ เพื่อดำเนินการจัดทำฐานข้อมูลภาครัฐในด้านต่างๆ รวมถึงฐานข้อมูลประชาชนและการบริการภาครัฐ โดยแต่งตั้งคณะกรรมการขับเคลื่อนการบูรณาการฐานข้อมูลกลางภาครัฐ โดยมีนายกรัฐมนตรีเป็นประธานกรรมการ และปลัด ทก. เป็นเลขานุการ5. คณะกรรมการขับเคลื่อนการบูรณาการฐานข้อมูลกลางภาครัฐ โดยมีนายกรัฐมนตรีเป็นประธาน ในการประชุมครั้งที่ 1/2559 เมื่อวันที่ 4 ม.ค. 2559 ที่ประชุมมีมติเห็นชอบให้กรมการปกครอง มท. ดำเนินการบูรณาการฐานข้อมูลประชาชนและการบริการภาครัฐตามแนวทาง 4 ข้อ ดังนี้5.1 ให้สำนักทะเบียนกลาง กรมการปกครอง เป็นหน่วยงานกลาง ในการเชื่อมโยงฐานข้อมูลประชาชนของส่วนราชการ (Population Information Linkage Center) และทำหน้าที่เป็นผู้ให้บริการข้อมูล (Gate Way) ตามที่ส่วนราชการร้องขอ5.2 ให้ส่วนราชการ หน่วยงานของรัฐ จัดทำฐานข้อมูลประชาชนของตนเองตามอำนาจหน้าที่ โดยใช้เลขประจำตัวประชาชน 13 หลัก เป็นดัชนีในการจัดเก็บข้อมูลและมีหน้าที่ปรับปรุงฐานข้อมูลให้ครบถ้วน ถูกต้อง เป็นปัจจุบัน5.3 ให้ส่วนราชการ หน่วยงานของรัฐ ที่มีฐานข้อมูลประชาชนเชื่อมโยงระบบคอมพิวเตอร์กับสำนักทะเบียนกลาง กรมการปกครองและจัดทำระบบให้บริการตรวจสอบข้อมูล (Services) เพื่อรองรับการอ่านข้อมูลประชาชน (Read Only) จากระบบคอมพิวเตอร์ของสำนักทะเบียนกลาง กรมการปกครอง5.4 ให้ส่วนราชการและรัฐวิสาหกิจที่มีหน้าที่ให้บริการประชาชนปรับปรุงระบบการบริการประชาชนเพื่อรองรับการใช้บัตรประจำตัวประชาชนแบบเอนกประสงค์ (Smart Card) และเชื่อมโยงระบบคอมพิวเตอร์กับระบบคอมพิวเตอร์ของสำนักทะเบียนกลาง กรมการปกครอง เพื่อเรียกใช้ข้อมูลในการให้บริการประชาชนจากระบบฐานข้อมูลประชาชนของหน่วยงานต่างๆ ผ่านระบบคอมพิวเตอร์ ของสำนักทะเบียนกลาง กรมการปกครอง ทดแทนการใช้สำเนาเอกสารทั้งนี้ **ให้กรมการปกครอง มท. นำแนวทางการบูรณาการฐานข้อมูลประชาชนและการบริการภาครัฐ 4 ข้อ เสนอ ครม. เพื่อให้ความเห็นชอบให้ทุกส่วนราชการดำเนินการต่อไป****มติ. ครม.** :เห็นชอบตามที่ มท. เสนอ | **หน่วยงานที่รับผิดชอบ** : มท./กษ. (สศก./กสก.)**ประโยชน์ที่ได้รับ :** เพื่อบูรณาการการทำงานอย่างมีประสิทธิภาพ ลดต้นทุนของภาครัฐและอำนวยความสะดวกให้แก่ประชาชน เพื่อประโยชน์ในการเก็บรักษาและควบคุมทะเบียนราษฎร และนำไปใช้ประโยชน์ในการจัดทำฐานข้อมูลภาครัฐ เพื่อลดความซ้ำซ้อนและสิ้นเปลืองที่หน่วยงาน**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** การรับรองปฏิญญาลิมา (Lima Declaration) และแผนปฏิบัติการลิมา (Lima Action Plan) สำหรับปี ค.ศ. 2016 – 2025**สารัตถะ :** ทส. เสนอ ครม. พิจารณาดังนี้1. ให้ความเห็นชอบกรอบท่าทีต่อร่างปฏิญญาลิมา (Lima Declaration) และแผนปฏิบัติการลิมา (Lima Action Plan) สำหรับปี ค.ศ. 2016 – 20252. อนุมัติให้คณะผู้แทนไทยที่ไปเข้าร่วมการประชุม World Congress of Biosphere Reserves ครั้งที่ 4 รับรองปฏิญญาลิมา (Lima Declaration) และแผนปฏิบัติการลิมา (Lima Action Plan) สำหรับปี ค.ศ. 2016 – 2025 หากมีการแก้ไขปรับปรุงร่างปฏิญญาลิมาและแผนปฏิบัติการลิมาดังกล่าวในส่วนที่ไม่ใช่สาระสำคัญและไม่ขัดต่อผลประโยชน์ของไทย ขอให้คณะผู้แทนไทยที่ไปเข้าร่วมประชุมฯ สามารถดำเนินการรับรองได้โดยไม่ต้องเสนอคณะรัฐมนตรีพิจารณาอีกครั้งโดยมีรายละเอียดสรุปได้ ดังนี้1. ร่างปฏิญญาลิมา (Lima Declaration) เนื้อหาสาระสำคัญจะเป็นการแสดงเจตนารมณ์ร่วมกันของผู้แทนประเทศสมาชิกยูเนสโก พื้นที่สงวนชีวมณฑล (Biosphere Reserves) และหน่วยงานต่างๆ ที่เข้าร่วมประชุม 4WCBR เกี่ยวกับการดำเนินงานโครงการมนุษย์และชีวมณฑล (Man and the Biosphere (MAB) Programme) ในพื้นที่สงวนชีวมณฑล ซึ่งสอดคล้องและตอบสนองการเข้าสู่เป้าหมายการพัฒนาที่ยั่งยืน (Sustainable Development Goals : SDGs) และวาระการพัฒนาภายหลังปี ค.ศ. 2015 (2030 Agenda for Sustainable Development) โดยกล่าวถึงการดำเนินงานที่ผ่านมาของโครงการมนุษย์และชีวมณฑล และเรียกร้องให้ประเทศสมาชิกยูเนสโกให้การสนับสนุนการดำเนินงานด้านต่าง ๆ ของโครงการมนุษย์และชีวมณฑล และการดำเนินงานตามแผนปฏิบัติการลิมา2. ร่างแผนปฏิบัติการลิมา (Lima Action Plan) เป็นร่างแผนปฏิบัติการสำหรับการดำเนินงานในพื้นที่สงวนชีวมณฑลในปี ค.ศ. 2016 – 2025 โดยกำหนดยุทธศาสตร์การดำเนินงานออกเป็น 5 ด้าน มีกรอบการดำเนินงานรวม 29 ผลลัพธ์ 62 กิจกรรม ดังนี้ยุทธศาสตร์การดำเนินงานที่ 1 เครือข่ายพื้นที่สงวนชีวมณฑลของโลกประกอบไปด้วยต้นแบบการดำเนินงานที่มีประสิทธิภาพเพื่อการพัฒนาที่ยั่งยืน ประกอบด้วย 7 ผลลัพธ์ 25 กิจกรรมยุทธศาสตร์การดำเนินการที่ 2 การสร้างเครือข่ายความร่วมมือที่ไม่หยุดนิ่งและมุ่งผลสัมฤทธิ์ภายในโครงการ MAB และ World Network of Biosphere Reserve ประกอบด้วย 7 ผลลัพธ์ 10 กิจกรรมยุทธศาสตร์การดำเนินงานที่ 3 หุ้นส่วนภายนอกและแหล่งสนับสนุนทางการเงินที่ยั่งยืนสำหรับการดำเนินงานโครงการ MAB และ World Network of Biosphere Reserve ประกอบด้วย 8 ผลลัพธ์ 14 กิจกรรมยุทธศาสตร์การดำเนินงานที่ 4 การสื่อสาร การแลกเปลี่ยนข้อมูลข่าวสาร ที่โปร่งใส เปิดกว้าง ทันสมัยและครอบคลุม ประกอบด้วย 3 ผลลัพธ์ 6 กิจกรรมยุทธศาสตร์การดำเนินงานที่ 5 กลไกการบริหารงานที่มีประสิทธิภาพภายในโครงการ MAB และ World Network of Biosphere Reserve ประกอบด้วย 4 ผลลัพธ์ 7 กิจกรรม3. ทส. ได้จัดประชุมคณะกรรมการโครงการมนุษย์และชีวมณฑล ของคณะกรรมการแห่งชาติว่าด้วยการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) ครั้งที่ 1/2559 เมื่อวันที่ 16 ก.พ. 2559 และครั้งที่ 2/2559 เมื่อวันที่ 1 มี.ค. 2559 โดยมีปลัดกระทรวงทรัพยากรธรรมชาติและสิ่งแวดล้อมเป็นประธานการประชุม ซึ่งที่ประชุมได้ร่วมกันพิจารณาจัดทำกรอบท่าทีต่อร่างปฎิญญาลิมา (Lima Declaration) แผนปฏิบัติการลิมา(Lima Action Plan) สำหรับปี ค.ศ. 2016 – 2025 ดังนี้3.1 กรอบท่าทีต่อร่างปฏิญญาลิมา (Lima Declaration)1) ประเทศไทยสนับสนุนร่างปฏิญญาลิมา ซึ่งแสดงเจตจำนงในการดำเนินโครงการมนุษย์และชีวมณฑลที่สนับสนุนการดำเนินงานตามเป้าหมายการพัฒนาที่ยั่งยืน ซึ่งปัจจุบันประเทศไทยมีการขับเคลื่อนและดำเนินงานที่สอดรับกับเป้าหมายการพัฒนาที่ยั่งยืนอยู่ด้วยแล้ว2) แสดงจุดยืนประเด็นการดึงหุ้นส่วนใหม่ ๆ มาร่วมดำเนินงานโครงการมนุษย์และชีวมณฑล จำเป็นต้องคำนึงถึงความเหมาะสมของกิจกรรม และเขตการจัดการพื้นที่ ซึ่งต้องไม่เกิดผลกระทบต่อ Core area และสภาพสังคม วัฒนธรรม ภูมิปัญญาท้องถิ่นของแต่ละพื้นที่3.2 กรอบท่าทีต่อร่างแผนปฏิบัติการลิมา (Lima Action Plan) สำหรับปี ค.ศ. 2016 – 20251) เห็นด้วยกับหลักการในภาพรวมของแผนปฏิบัติการลิมา ซึ่งมีเป้าหมายการดำเนินงานหลักเพื่อการพัฒนาประสิทธิภาพการดำเนินงานของโครงการมนุษย์และชีวมณฑล และพื้นที่สงวนชีวมณฑลเพื่อให้สอดรับกับเป้าหมายการพัฒนาที่ยั่งยืน2) สนับสนุนการสร้างความเข้าใจเกี่ยวกับโครงการมนุษย์และชีวมณฑลการสร้างความร่วมมือด้านงานศึกษาวิจัย การอบรมเสริมสร้างสมรรถนะ การถ่ายทอดองค์ความรู้ในการบริหาร จัดการพื้นที่สงวนชีวมณฑล ตลอดจนการสร้างเสริมเครือข่ายโดยใช้สื่อและเทคโนโลยี3) สนับสนุนแผนปฏิบัติการลิมา เนื่องจากสอดคล้องกับหลักปรัชญาเศรษฐกิจ พอเพียงตามแนวพระราชดำริ ซึ่งประเทศไทยใช้เป็นแนวทางในการแก้ไขปัญหาความยากจน สร้างสังคมสันติสุขและสิ่งแวดล้อมที่ดี ซึ่งประสบความสำเร็จ สะสมบทเรียน แนวทางปฏิบัติ และองค์ความรู้ มาอย่างต่อเนื่องยาวนาน ประเทศไทยมีความพร้อมในการเป็นศูนย์กลางการเปลี่ยนเรียนรู้หลักการปรัชญาเศรษฐกิจพอเพียงตามแนวพระราชดำริให้กับเครือข่ายพื้นที่สงวนชีวมณฑลโลก (World Network of Biosphere Reserve) หน่วยงาน และองค์กรที่สนใจทั่วโลกทั้งนี้ ร่างแผนปฏิบัติการลิมามีกิจกรรมที่สอดคล้องกับการดำเนินงานที่ผ่านมาของพื้นที่สงวนชีวมณฑลในประเทศไทย จำนวน 31 กิจกรรม และกิจกรรมที่ประเทศไทยยังไม่เคยดำเนินการจำนวน 31 กิจกรรม ซึ่งเป็นประเด็นท้าท้ายสำหรับการดำเนินงานของพื้นที่สงวนชีวมณฑลในประเทศไทย**มติ. ครม. :** เห็นชอบและอนุมัติตามที่ ทส. เสนอ | **หน่วยงานที่รับผิดชอบ** : ทส./กษ. (วก./ปศ./กป.)**ประโยชน์ที่ได้รับ :** ร่างปฏิญญาลิมา มีเนื้อหาสาระที่เป็นความร่วมมือของหลายๆ ประเทศ ซึ่งมีเป้าหมายหลักในการพัฒนาประสิทธิภาพในการดำเนินงานของโครงการมนุษย์และชีวมณฑล มีความร่วมมือทางด้านงานวิจัย การส่งเสริมเครือข่ายการใช้เทคโนโลยีที่ทันสมัย มีความสอดคล้องกับหลักเศรษฐกิจพอเพียงตามแนวพระราชดำริของประเทศไทย มรการแลกเปลี่ยนข้อมูลข่าวสารที่เปิดกว้าง ทันสมัยและครอบคลุม อันจะมีผลทำให้ประเทศไทยมีความพัฒนายิ่งขึ้นต่อไป**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ.เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** ท่าทีไทยและแถลงข่าวร่วมสำหรับการประชุมคณะกรรมการความร่วมมือทางเศรษฐกิจระหว่างสาธารณรัฐเกาหลีและไทย ครั้งที่ 1**สารัตถะ :** กต. เสนอ ครม. พิจารณา ดังนี้ 1. เห็นชอบต่อท่าทีไทยสำหรับการหารือกับเกาหลีใต้ และมอบหมายให้รองนายกรัฐมนตรี (นายสมคิด จาตุศรีพิทักษ์) และรัฐมนตรีที่เกี่ยวข้องใช้ท่าทีไทยข้างต้นประกอบการหารือสำหรับการประชุมคณะกรรมการเพื่อความร่วมมือทางเศรษฐกิจระหว่างสาธารณรัฐเกาหลีและไทย ครั้งที่ 1 2. เห็นชอบต่อร่างแถลงข่าวร่วมมือเพื่อใช้เป็นผลการประชุมคณะกรรมการเพื่อความร่วมมือทางเศรษฐกิจระหว่างสาธารณรัฐเกาหลีและไทย ครั้งที่ 1 อนึ่ง หากเกาหลีใต้มีข้อแก้ไขต่อร่างแถลงข่าวร่วม แต่ไม่มีนัยสำคัญต่อนโยบายของไทย ขอให้ กต. มีอำนาจแก้ไขเพิ่มเติมได้ โดยไม่ต้องนำเข้าสู่การพิจารณาของ ครม.โดยมีรายละเอียดสรุปได้ ดังนี้1. การประชุม KOTCOM จะจัดขึ้นในวันที่ 22 มี.ค. 2559 ที่กรุงโซล โดยขณะนี้ ทั้งสองฝ่ายอยู่ระหว่างจัดทำร่างแถลงข่าวร่วม จึงจำเป็นต้องเสนอ ครม. เพื่อให้ความเห็นชอบท่าทีไทยในแต่ละประเด็นโดยด่วนที่สุด เพื่อให้ไทยสามารถใช้เป็นท่าทีประกอบการประชุมกับฝ่ายเกาหลีใต้ และใช้เอกสารดังกล่าวเป็นผลการประชุมดังกล่าวได้2. การเข้าร่วมประชุมดังกล่าว ฝ่ายไทยจะเสนอวิสัยทัศน์ นโยบายและทิศทางการส่งเสริมการลงทุนของไทยตามนโยบายคลัสเตอร์ new S – Curve เพื่อดึงดูดนักลงทุนจากเกาหลีใต้โดยคลัสเตอร์ที่ไทยให้ความสำคัญและเกาหลีใต้มีความก้าวหน้าอย่างยิ่ง ได้แก่ อุตสาหกรรมดิจิทัล ซึ่งรวมถึงการพัฒนา Software การสร้าง Software Park ซึ่งเป็นอุตสาหกรรมที่เกาหลีใต้มีความเป็นเลิศขณะเดียวกันเกาหลีใต้ได้เสนอความสนใจลงทุนในอุตสาหกรรมขนาดใหญ่ในไทย โดย กต. ได้จัดการประชุมหน่วยงานขึ้น 2 ครั้ง เพื่อขอรับข้อคิดเห็นจากหน่วยงานที่เกี่ยวข้อง และได้ยกร่างท่าทีเบื้องต้นของไทยต่อความสนใจของเกาหลีใต้และนำเรียนรองนายกรัฐมนตรี (นายสมคิด จาตุศรีพิทักษ์) ทราบไว้ชั้นหนึ่งแล้ว3. กต. จึงเห็นควรเสนอท่าทีไทยสำหรับการประชุม KOTCOM ดังนี้3.1 **การบริหารจัดการน้ำ (Water Management)** เกาหลีใต้ประสงค์จะมีความร่วมมือและลงทุนในโครงการบริหารจัดการน้ำของไทย ซึ่ง กต. ได้นำข้อเสนอของเกาหลีใต้ให้ กษ. และ ทส. ทราบแล้วและได้รับแจ้งว่า ขณะนี้ฝ่ายไทยกำลังอยู่ระหว่างการทบทวนแผนบูรณาการการบริหารจัดการน้ำ (ฉบับใหม่) จึงไม่สามารถตอบสนองข้อเสนอของเกาหลีใต้ในเวลานี้ได้ โดยไทยจะขอให้เกาหลีใต้รอจนกว่าแผนฯ จะได้รับความเห็นชอบอย่างเป็นทางการ และเปิดการประมูลอย่างเป็นทางการ ฝ่ายเกาหลีใต้จึงจะสามารถเข้าร่วมแข่งขันการประมูลเช่นเดียวกับนักลงทุนจากประเทศต่างๆ ตามกฎระเบียบที่ฝ่ายไทยจะกำหนดต่อไป3.2 **การก่อสร้างโครงสร้างพื้นฐานระบบราง (Railway)** ฝ่ายเกาหลีใต้ประสงค์จะมีความร่วมมือในโครงการดังกล่าว โดยขอทราบข้อมูลโครงการที่อยู่ในแผนการก่อสร้างของฝ่ายไทย ในการนี้ฝ่ายไทยจะให้ข้อมูลดังกล่าวกับฝ่ายเกาหลีใต้เพื่อพิจารณา โดยฝ่ายเกาหลีใต้สามารถเข้าร่วมแข่งขันการประมูลเช่นเดียวกับนักลงทุนจากประเทศต่างๆ ตามกฎระเบียบที่ฝ่ายไทยจะกำหนดต่อไป3.3 **โครงการดาวเทียม THEOS2** ฝ่ายเกาหลีใต้ได้รับการคัดเลือกให้เป็นหนึ่งในแปดประเทศที่ได้รับเลือกให้เข้าร่วมประมูล โดยฝ่ายไทยจะแจ้งกำหนดเวลาการเปิดประมูลและเงื่อนไขการประมูลให้ฝ่ายเกาหลีใต้ทราบเช่นเดียวกับนักลงทุนจากประเทศต่างๆ และดำเนินการตามกฎระเบียบที่ฝ่ายไทยจะกำหนดต่อไป3.4 **การเปิดธนาคารเกาหลีใต้ในไทย** ฝ่ายเกาหลีใต้ประสงค์จะขอเปิดธนาคารในไทยแต่ติดเงื่อนไขของไทยที่กำหนดให้ธนาคารต่างชาติต้องมีเงินทุนสำรองจำนวน 20,000 ล้านบาทในการขอใบอนุญาตการเปิดธนาคารพาณิชย์ในไทย ฝ่ายไทยจะขอให้ฝ่ายเกาหลีใต้พิจารณาเปิดสำนักงานตัวแทน (representative office) หรือซื้อธนาคารขนาดเล็กของไทยที่มีใบอนุญาตเรียบร้อยแล้ว แทนการขอลดเงื่อนไขเงินทุนสำรองจำนวน 20,000 ล้านบาท ทั้งนี้ ธนาคารแห่งประเทศไทยแจ้งว่า ยังไม่มีนโยบายเปิดใบอนุญาตฉบับใหม่ในอนาคตอันใกล้3.5 **โครงการขยายท่าอากาศยานสุวรรณภูมิ** ฝ่ายเกาหลีใต้มีความสนใจเข้าลงทุนในโครงการดังกล่าว โดยที่บริษัท ท่าอากาศยานไทย จำกัด (มหาชน) แจ้งว่าการลงทุนในโครงการนี้มีเงื่อนไขที่ต้องร่วมลงทุนกับบริษัทไทย เพื่อช่วยให้การให้บริการหลังการก่อสร้างทำได้อย่างต่อเนื่อง ดังนั้น ไทยจะแจ้งเงื่อนไขดังกล่าวให้ฝ่ายเกาหลีใต้ทราบเพื่อปฏิบัติตามเงื่อนไขการประมูลเช่นเดียวกับนักลงทุนจากประเทศต่างๆ ตามกฎระเบียบที่ฝ่ายไทยจะกำหนดต่อไป3.6 **การเปิดร้านค้าปลอดภาษี (Duty Free Shop)** ฝ่ายเกาหลีใต้มีความสนใจลงทุนในกิจการดังกล่าว บริษัท ท่าอากาศยานไทย จำกัด (มหาชน) ได้ให้ข้อมูลว่า โดยที่ท่าอากาศยานไทยหลายแห่งมีสัญญาสัมปทานร้านค้าปลอดภาษีไว้แล้ว จึงเสนอให้แจ้งฝ่ายเกาหลีใต้ ดังนี้ (1) สำหรับท่าอากาศยานที่มีระยะเวลาสัญญาสัมปทานยังไม่สิ้นสุดเช่น ท่าอากาศยานสุวรรณภูมิและดอนเมือง ขอให้ฝ่ายเกาหลีใต้รอจนกว่าสัญญาสัมปทานจะหมดอายุ จึงเข้าร่วมประมูล และ (2) สำหรับท่าอากาศยานที่ยังไม่มีสัญญาสัมปทานร้านค้าปลอดภาษี เช่น เชียงใหม่ เชียงราย หาดใหญ่ นั้น ฝ่ายเกาหลีใต้สามารถมีข้อเสนอแนะเพื่อขอมาลงทุนได้3.7 **การจัดการทำแถลงข่าวร่วม (Joint Press Statement) และ Blueprint for Republic of Korea – Thailand Economic Cooperation** ไทยและเกาหลีใต้เห็นพ้องให้จัดทำแถลงข่าวร่วมเป็นเอกสารผลลัพธ์การประชุมและใช้ประชาสัมพันธ์ โดยไม่มีการรับรอง และเพื่อให้ทั้งสองฝ่ายมีโอกาสประสานงานกับหน่วยงานราชการและภาคเอกชนที่เกี่ยวข้อง ร่างแถลงข่าวร่วมที่ไทยได้เสนอให้เกาหลีใต้พิจารณา จึงกำหนดให้ทั้งสองฝ่ายร่วมกันจัดทำ Blueprint for Republic of Korea – Thailand Economic Cooperation Initiatives เพื่อกำหนดทิศทางความร่วมมือด้านการค้า ซึ่งย้ำความพยายามของทั้งสองฝ่ายที่จะเพิ่มมูลค่าการค้าระหว่างกันให้ถึง 30,000 ล้านดอลลาร์สหรัฐซึ่งเป็นประเด็นที่ผู้นำของไทยและเกาหลีใต้เคยประกาศไว้เมื่อปี 2555 การลงทุน และความร่วมมือด้านอื่นๆ ซึ่งรวมถึงความร่วมมือด้านวัฒนธรรมและการท่องเที่ยว ซึ่งคาดว่าการยกร่าง Blueprint จะดำเนินการให้แล้วเสร็จภายใน 6 เดือน**มติ. ครม.** : เห็นชอบตามที่ กต. เสนอ | **หน่วยงานที่รับผิดชอบ** : กต./กษ. (สกต.)**ประโยชน์ที่ได้รับ :** ส่งผลกับภาพลักษณ์ของไทยด้านการเมืองระหว่างประเทศ และการสร้างให้ไทยเป็นจุดสนใจของนักลงทุนเกาหลีใต้ เพื่อยกระดับเศรษฐกิจของไทย เศรษฐกิจของทั้งสองประเทศจะช่วยกระตุ้นความสัมพันธ์ และเป็นศูนย์กลางการค้า การลงทุน เพื่อสร้างความเชื่อมั่นและบรรยากาศที่เอื้อต่อการลงทุนจากเกาหลีใต้ **กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อพิจารณาจร (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** การประชุมผู้นำกรอบความร่วมมือแม่โขง - ล้านช้าง ครั้งที่ 1**สารัตถะ :** กต. เสนอ ครม. พิจารณา ดังนี้ 1. ให้ความเห็นชอบในหลักการต่อร่างปฏิญญาซานย่าการประชุมผู้นำกรอบความร่วมมือแม่โขง – ล้านช้าง ครั้งที่ 1 และร่างแถลงการณ์ร่วมว่าด้วยความร่วมมือด้านศักยภาพในการผลิตระหว่างประเทศสมาชิกกรอบความร่วมมือแม่โขง – ล้านช้าง และหากมีความจำเป็นต้องปรับปรุงแก้ไขร่างเอกสารผลลัพธ์ดังกล่าวในส่วนที่ไม่ใช่สาระสำคัญหรือไม่ขัดต่อผลประโยชน์ของไทย ขอให้ กต. ดำเนินการได้ โดยไม่ต้องนำเสนอต่อ ครม. เพื่อพิจารณาอีกครั้ง 2. อนุมัติให้นายกรัฐมนตรีหรือผู้ที่ได้รับมอบหมายให้เป็นหัวหน้าคณะผู้แทนไทยเข้าร่วมการประชุมผู้นำกรอบความร่วมมือแม่โขง – ล้านช้าง ครั้งที่ 1 เป็นผู้ร่วมให้การรับรองร่างปฏิญญาซานย่าการประชุมผู้นำกรอบความร่วมมือแม่โขง – ล้านช้าง ครั้งที่ 1 และร่างแถลงการณ์ร่วมว่าด้วยความร่วมมือด้านศักยภาพในการผลิตฯ ดังกล่าวโดยมีรายละเอียดสรุปได้ ดังนี้1. จีนจะเป็นเจ้าภาพจัดการประชุมผู้นำกรอบความร่วมมือแม่โขง – ล้านช้าง ครั้งที่ 1 ระหว่างวันที่ 22 – 23 มี.ค. 2559 ที่เมืองซานย่า มณฑลไห่หนาน โดยที่ประชุมจะพิจารณารับรองร่างปฏิญญาซานย่าการประชุมผู้นำกรอบความร่วมมือแม่โขง – ล้านช้าง ครั้งที่ 1 (Sanya Declaration of the First Lancang – Mekong Cooperation Leaders’ Meeting) ร่างแถลงการณ์ร่วมว่าด้วยความร่วมมือด้านศักยภาพในการผลิตระหว่างประเทศสมาชิกกรอบความร่วมมือแม่โขง – ล้านช้าง (Joint Statement on Production Capacity Cooperation Among Lancang – Mekong Countries) และร่างรายการโครงการเร่งด่วนเพื่อดำเนินการทันทีภายใต้กรอบความร่วมมือแม่โขง – ล้านช้าง (Tentative Joint List of the Lancang – Mekong Cooperation (LMC) Early Harvest Projects)2. **ร่างปฏิญญาซานย่าการประชุมผู้นำกรอบความร่วมมือแม่โขง – ล้านช้าง ครั้งที่ 1** เป็นเอกสารที่แสดงเจตนารมณ์ทางการเมืองของประเทศสมาชิก ความสำคัญของความร่วมมือหลักเกณฑ์ในการดำเนินความร่วมมือ และประเด็นความร่วมมือที่สำคัญใน 3 สาขา ได้แก่ การเมือง เศรษฐกิจ และสังคม รวมทั้ง 5 ประเด็นที่เป็นความสำคัญลำดับต้นของกรอบความร่วมมือ ได้แก่ ความเชื่อมโยงความร่วมมืออุตสาหกรรม ความร่วมมือเศรษฐกิจข้ามพรมแดน การบริหารจัดการทรัพยากรน้ำ การเกษตร และการลดความยากจน นอกจากนี้ ยังระบุกลไกในการดำเนินความร่วมมือ กลไกการประชุม รวมถึงแหล่งเงินทุน อย่างไรก็ดี อาจมีการแก้ไขประเด็นเรื่องความร่วมมือด้านการบังคับใช้กฎหมายตามแม่น้ำล้านช้าง – แม่น้ำโขง และความร่วมมือด้านทรัพยากรน้ำในร่างปฏิญญาซานย่าฯ ในย่อหน้าที่ 3 และย่อหน้าที่ 10 สำหรับร่างรายการโครงการเร่งด่วนเพื่อดำเนินการทันทีฯ จีนอยู่ระหว่างการรอยืนยันจากประเทศสมาชิกโดยไทยได้แจ้งยืนยันขอให้ตัดโครงการศูนย์ความร่วมมือด้านการบังคับใช้กฎหมายแม่โขง – ล้านช้างออก3. **ร่างแถลงการณ์ร่วมว่าด้วยความร่วมมือด้านศักยภาพในการผลิตระหว่างประเทศสมาชิกกรอบความร่วมมือแม่โขง – ล้านช้าง** ระบุความสำคัญและประโยชน์ของความร่วมมือด้านศักยภาพในการผลิตระหว่างประเทศสมาชิก หลักเกณฑ์ในการดำเนินความร่วมมือ สาขาหลักของความร่วมมือความสัมพันธ์ระหว่างภาครัฐกับภาคธุรกิจ สถาบันทางการเงิน และการพัฒนาสภาพแวดล้อมที่เอื้อต่อการลงทุน**มติ ครม. :** เห็นชอบและอนุมัติตามที่ กต. เสนอ | **หน่วยงานที่รับผิดชอบ** : กต./กษ. (สศก./วก./ชป.)**ประโยชน์ที่ได้รับ :** ประเทศไทยได้มีการพัฒนาภูมิภาคในด้านการผลิต ด้านการเกษตรอุตสาหกรรม ซึ่งจะทำให้สภาพเศรษฐกิจและความเป็นอยู่ของประชาชนดีขึ้น**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงท้องถิ่นสายเชื่อมระหว่างถนนฉลองกรุงกับถนนลาดกระบัง พ.ศ. ....**สารัตถะ :** มท. เสนอ ครม. พิจารณาอนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงท้องถิ่น สายเชื่อมระหว่างถนนฉลองกรุงกับถนนลาดกระบัง พ.ศ. ....โดยมีรายละเอียดสรุปได้ ดังนี้1. มท. เสนอว่า กทม. มีโครงการก่อสร้างและขยายทางหลวงท้องถิ่น สายเชื่อมระหว่างถนนฉลองกรุงกับถนนลาดกระบัง ในท้องที่แขวงลาดกระบัง เขตลาดกระบัง กทม. เพื่ออำนวยความสะดวกและความรวดเร็วแก่การจราจร และการขนส่งอันเป็นกิจการด้านสาธารณูปโภคของ กทม. จึงมีความจำเป็นจะต้องได้มาซึ่งอสังหาริมทรัพย์ในการดำเนินการดังกล่าว ทั้งนี้ เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจเข้าไปสำรวจ และเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน2. ลักษณะของโครงการตามข้อ 1. แบ่งเป็น 4 ลักษณะ คือ 2.1 ขยายถนนฉลองกรุง บริเวณหน้าคณะสถาปัตยกรรมศาสตร์และคณะวิศวกรรมศาสตร์เป็นขนาด 6 ช่องทางจราจร เขตทางกว้างประมาณ 40 เมตร ผ่านข้ามคลองประเวศบุรีรมย์ไปบรรจบถนนลาดกระบังบริเวณเชิงสะพานข้ามคลองหนองปรือ 2.2 ขยายถนนลาดกระบัง บริเวณเชิงลาดสะพานข้ามคลองหนองปรือ และดำเนินการก่อสร้างปรับปรุงสะพานข้ามคลองหนองปรือให้มีขนาด 10 ช่องทางจราจร ยาวประมาณ 50 เมตร 2.3 ก่อสร้างทางลอดรางรถไฟ บริเวณจุดตัดทางรถไฟกับถนนฉลองกรุงเป็นขนาด 4 ช่องทางจราจร 2.4 ก่อสร้างทางยกระดับขนาด 4 ช่องทางจราจร บริเวณซอยเปรมฤทัยข้ามทางแยกเข้าสนามบินสุวรรณภูมิ (Access C) ไปตามแนวถนนลาดกระบัง ระยะทางประมาณ 400 เมตร และสร้างเป็นถนนคอนกรีตเสริมเหล็ก (คสล.) ขนาด 6 ช่องทางจราจร พร้อมก่อสร้างสะพานข้ามคลองประเวศบุรีรมย์ขนาด 4 ช่องทางจราจรและจุดกลับรถใต้สะพาน3. กทม. ได้ดำเนินการจัดให้มีกระบวนการรับฟังความคิดเห็นของประชาชนผู้มีส่วนได้เสียเกี่ยวกับโครงการก่อสร้างและขยายทางหลวงท้องถิ่นดังกล่าว ตามระเบียบสำนักนายกรัฐมนตรีว่าด้วยการรับฟังความคิดเห็นของประชาชน พ.ศ. 2548 แล้ว โดยประชาชนผู้มีส่วนได้เสียส่วนใหญ่เห็นด้วยกับการดำเนินโครงการดังกล่าว4. กำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงท้องถิ่นสายเชื่อมระหว่างถนนฉลองกรุงกับถนนลาดกระบัง ในท้องที่แขวงลาดกระบัง เขตลาดกระบัง กทม.ความเห็นของ กษ.กษ. พิจารณาแล้ว เห็นชอบด้วยกับหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อสร้างและขยายทางหลวงท้องถิ่น สายเชื่อมระหว่างถนนฉลองกรุงกับถนนลาดกระบัง พ.ศ. .... เนื่องจากการตราพระราชกฤษฎีกาฉบับนี้เป็นไปตามขั้นตอนของกฎหมายที่กำหนดให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปในที่ดินของเจ้าของหรือผู้ครอบครองโดยชอบด้วยกฎหมาย เพื่อทำการสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอนในท้องที่แขวงลาดกระบัง เขตลาดกระบัง กทม. เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค โดยพื้นที่ที่ขอเวนคืนดังกล่าวข้างต้นไม่มีผลกระทบต่อการดำเนินงานตามภารกิจของ กษ. แต่อย่างใด ทั้งนี้ เมื่อพระราชกฤษฎีกาฉบับดังกล่าวมีผลบังคับใช้ตามกฎหมายแล้ว หากผู้ถูกเวนคืนไม่พอใจราคาหรือจำนวนเงินค่าทดแทนที่ทางราชการกำหนดให้ ก็สามารถยื่นอุทธรณ์ รวมถึงใช้สิทธิในการฟ้องคดีตามขั้นตอนของกฎหมายได้ต่อไป จึงเห็นสมควรที่ ครม. จะพิจารณาให้ความเห็นชอบร่างพระราชกฤษฎีกาฉบับนี้ ตามที่ มท. เสนอ**มติ ครม. :** อนุมัติหลักการร่างพระราชกฤษฎีกาดังกล่าว ตามที่ มท. เสนอ และให้ส่ง สคก. ตรวจพิจารณา แล้วดำเนินการต่อไปได้ | **หน่วยงานที่รับผิดชอบ** : มท./กษ. (ชป.)**ประโยชน์ที่ได้รับ :** เพื่ออำนวยความสะดวกและความรวดเร็วแก่การจราจรและการขนส่งอันเป็นกิจการสาธารณูปโภค**กำหนดรายงานผลการปฏิบัติเพื่อเสนอ ครม. :** **-** |

**ผลการประชุมคณะรัฐมนตรี**

**ครั้งที่ 11/2559 วันอังคารที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** : ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงท้องถิ่น สายเชื่อมระหว่างถนนจักรเพชรกับซอยจินดามณี พ.ศ. ....**สารัตถะ :** มท. เสนอ ครม. พิจารณาให้ความเห็นชอบร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงท้องถิ่น สายเชื่อมระหว่างถนนจักรเพชรกับซอยจินดามณี พ.ศ. .... ที่ สคก. ตรวจพิจารณาแล้ว โดยมีสาระสำคัญเป็นการกำหนดเขตที่ดินในบริเวณที่ที่จะเวนคืน เพื่อขยายทางหลวงท้องถิ่น สายเชื่อมระหว่างถนนจักรเพชรกับซอยจินดามณี ในท้องที่แขวงวังบูรพาภิรมย์ เขตพระนคร กรุงเทพมหานคร (กทม.)โดยมีรายละเอียดสรุปได้ ดังนี้1. ครม. มีมติ เมื่อวันที่ 25 พ.ย. 2556 อนุมัติหลักการร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงท้องถิ่น สายเชื่อมระหว่างถนนจักรเพชรกับซอยจินดามณี พ.ศ. .... ตามที่ มท. เสนอ และให้ส่ง สคก. ตรวจพิจารณา แล้วดำเนินการต่อไปได้2. สคก. ได้ตรวจพิจารณาร่างพระราชกฤษฎีกาตามข้อ 1 เสร็จแล้วโดยแก้ไขชื่อร่างพระราชกฤษฎีกา เป็น “ร่างพระราชกฤษฎีกากำหนดเขตที่ดินในบริเวณที่ที่จะเวนคืน เพื่อขยายทางหลวงท้องถิ่น สายเชื่อมระหว่างถนนจักรเพชรกับซอยจินดามณี พ.ศ. ....” เพื่อให้ถูกต้องตามข้อเท็จจริง แก้ไขบทอาศัยอำนาจและตัดบทจำกัดสิทธิและเสรีภาพของบุคคลออกเพื่อให้สอดคล้องกับรัฐธรรมนูญแห่งราชอาณาจักรไทย (ฉบับชั่วคราว) พุทธศักราช 2557 เพิ่มบทบัญญัติการกำหนดวัตถุประสงค์ของการเวนคืนในร่างมาตรา 4 เพื่อให้เป็นไปตามมาตรา 6 แห่งพระราชบัญญัติว่าด้วยการเวนคืนอสังหาริมทรัพย์ พ.ศ. 2530 นอกจากนี้ ได้แก้ไขเล็กน้อย (ตามแบบร่างกฎหมาย)3. มท. เสนอว่า ได้พิจารณาแล้วเห็นควรดำเนินการร่างพระราชกฤษฎีกาดังกล่าวต่อไปเพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีสิทธิเข้าไปสำรวจและเพื่อทราบข้อเท็จจริงเกี่ยวกับอสังหาริมทรัพย์ที่จะต้องเวนคืนที่แน่นอน และ กทม. ได้จัดให้มีการรับฟังความคิดเห็นของประชาชนแล้ว จึงได้เสนอร่างพระราชกฤษฎีกาดังกล่าวมาเพื่อดำเนินการ**มติ ครม.** : เห็นชอบร่างพระราชกฤษฎีกาดังกล่าว ที่ สคก. ตรวจพิจารณาแล้ว ตามที่ มท. เสนอ และให้ดำเนินการต่อไปได้ | **หน่วยงานที่รับผิดชอบ** : มท./กษ. (ชป./ส.ป.ก.)**ประโยชน์ที่ได้รับ :** เพื่อให้เจ้าหน้าที่หรือผู้ซึ่งได้รับมอบหมายจากเจ้าหน้าที่มีอำนาจดำเนินการต่อไปโดยมีกฎหมายรองรับ**กำหนดรายงานผลการปฏิบัติเพื่อเสนอ ครม. :** - |

**ผลการประชุมคณะรัฐมนตรี**

**ครั้งที่ 11/2559 วันอังคาร ที่ 15 มีนาคม 2559**

**กระทรวงเกษตรและสหกรณ์**

**เรื่องเพื่อทราบ (หากไม่มีข้อทักท้วงให้ถือเป็นเรื่องที่ ครม. เห็นชอบ/อนุมัติ) (กษ. เสนอความเห็น/เกี่ยวข้อง)**

|  |  |
| --- | --- |
| **เรื่อง/สารัตถะ/มติ/อื่นๆ** | **หน่วยงานที่รับผิดชอบ/เจ้าของเรื่อง** |
| **150359****เรื่อง** **:** ร่างกฎกระทรวงให้ใช้บังคับผังเมืองรวมจังหวัดเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดเชียงใหม่ พ.ศ. 2555)**สารัตถะ :** มท. เสนอ ครม. พิจารณาอนุมัติหลักการร่างกฎกระทรวงให้ใช้บังคับผังเมืองรวมจังหวัดเชียงใหม่ (ฉบับที่ ..) พ.ศ. .... (แก้ไขเพิ่มเติมกฎกระทรวงให้ใช้บังคับผังเมืองรวมจังหวัดเชียงใหม่ พ.ศ. 2555) ซึ่งมีสาระสำคัญเป็นการแก้ไขข้อกำหนดการใช้ประโยชน์ที่ดินเพื่อให้เหมาะสมกับสภาพข้อเท็จจริงพื้นที่ได้มีการเปลี่ยนแปลงให้สามารถใช้ประโยชน์ที่ดินที่เหมาะสมและสอดคล้องกับสภาพการณ์ และคณะกรรมการผังเมืองได้ให้ความเห็นชอบแล้วโดยมีรายละเอียดสรุปได้ ดังนี้มท. เสนอว่ากรมโยธาธิการและผังเมืองได้ดำเนินการวางและจัดทำผังเมืองรวมจังหวัดเชียงใหม่ พ.ศ. 2555 แล้ว ซึ่งหลังจากมีการประกาศใช้กฎกระทรวงดังกล่าวปรากฏว่าสภาพข้อเท็จจริงในพื้นที่ได้มีการเปลี่ยนแปลงไปจากเดิม จึงได้แก้ไขเพิ่มเติมข้อกำหนดการใช้ประโยชน์ที่ดินประเภทชุมชน (สีชมพู) ที่ดินประเภทชนบทและเกษตรกรรม (สีเขียว) และที่ดินประเภทอนุรักษ์และชนบทเกษตรกรรม (สีขาวมีกรอบและเส้นทแยงสีเขียว) และขอแก้ไขข้อกำหนดการใช้ประโยชน์ที่ดินเกี่ยวกับการประกอบกิจการโรงงานอุตสาหกรรมตามกฎหมายว่าด้วยโรงงานให้สามารถใช้ประโยชน์ที่ดินที่เหมาะสมและสอดคล้องกับสภาพการณ์ได้ซึ่งคณะกรรมการผังเมืองพิจารณาแล้วมีมติเห็นชอบให้แก้ไขปรับปรุงกฎกระทรวงให้ใช้บังคับผังเมืองรวมจังหวัดเชียงใหม่ ตามหลักเกณฑ์และเงื่อนไขที่กำหนด และได้ดำเนินการปิดประกาศให้ผู้มีส่วนได้เสียได้ตรวจดูและยื่นคำร้องเป็นเวลา 90 วัน ปรากฏว่ามีผู้ยื่นคำร้องจำนวน 10 ฉบับ 9,070 ราย 1 เรื่อง โดยเป็นคำร้องด้านข้อกำหนดการใช้ประโยชน์ที่ดิน ซึ่งคณะกรรมการผังเมืองได้มีมติให้ตามคำร้อง เมื่อวันที่ 24 ก.ค. 2558 จึงได้เสนอร่างกฎกระทรวงมาเพื่อดำเนินการความเห็นของ กษ.กษ. พิจารณาแล้วเห็นว่า เพื่อให้มาตรการทางผังเมืองมีผลใช้บังคับในท้องที่ตามเขตผังเมืองรวมอันจะเป็นประโยชน์ต่อสาธารณะโดยรวม ตลอดจนเกิดความสมบูรณ์และชัดเจนในการใช้ประโยชน์มากยิ่งขึ้น จึงเห็นด้วยในหลักการของกฎกระทรวงดังกล่าว**มติ ครม.** :อนุมัติหลักการร่างกฎกระทรวงดังกล่าว ตามที่ มท. เสนอ และให้ส่ง สคก. ตรวจพิจารณาแล้วดำเนินการต่อไปได้ | **หน่วยงานที่รับผิดชอบ** : มท./กษ. (สกม.)**ประโยชน์ที่ได้รับ** :เพื่อให้การออกกฎกระทรวงดำเนินการได้โดยเร็ว และเพื่อให้มาตรการทางผังเมืองมีผลใช้บังคับในท้องที่ตามผังเมืองรวมอันจะเป็นประโยชน์ต่อสาธารณะโดยรวมต่อไป**กำหนดรายงานผลการปฏิบัติเพื่อเสนอ ครม.** : - |